De Ivsto Imperio Lvsitanorvm Asiatico, "Aliter enim in vna Chriſti Eccleſia minime fuiſ[*]ſet Monarc…"
author: Serafim de Freitas
source date: 1625
edition published: 2020-11-13
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Aliter enim in vna Chriſti Eccleſia minime fuiſſet Monarchiæ cœleſtis ratio, ſed multorum poteſtas inſtituta. Quod igitur fuiſſet concordiæ vinculum, cuius authoritate tempeſtates ſedari, turbulentæ opiniones euelli, ſuperbia, & contumacia coerceri, & comprimi potuiſſet, ſi nullus in Eccleſia conſtitutus ab initio fuiſſet, cuius authoritate, & imperio omnes continerentur? Cum igitur Eccleſia Chriſti ſimplex, & vnica ſit, & vnica eſſe non poſsit, niſi Princeps vnus exiſtat, confequens eſt dicamus dari in Eccleſia militanti caput, & gubernatorem vniuerſalem, vt reſoluunt Caiet. de poteſt. Papæ tract. 1. cap. 4. ad fin. & cap. 12. cum ſeq. Canus de locis Theologicis lib. 6. cap. 3. concl. 3. Sotus in 4. diſtinct. 20. quæſt. 1. artic. 2. concl. 4. & diſt. 24. quæſt. 2. art. 5. Alban. de poteſt. Papæ 2. p. à nu. 155. Anton. Perez in Pentateuch. fidei libr. 5. de Roman. Pontif. cap. 10. num. 49. & 50. Rofenſis contra Lutherum art. 25. Coſterus in enchyr. cap. 4. de ſummo Pontifice, & alij relati, per Henr. lib. 3. de pœnit. cap. 5. §. 5. litera, Y.